b'\n_START_ARTICLE_\nJ\xc3\xa4\xc3\xa4kiekon maailmancup\n_START_SECTION_\nTulevaisuus\n_START_PARAGRAPH_\nVuonna 2020 piti olla uusi turnaus, mutta NHL ja NHLPA ilmoittivat, ett\xc3\xa4 aikataulullisista syist\xc3\xa4 sit\xc3\xa4 ei pidet\xc3\xa4. He ilmoittivat my\xc3\xb6s jatkavansa keskusteluja uudesta turnauksesta tulevaisuudessa ja tekev\xc3\xa4ns\xc3\xa4 pitk\xc3\xa4kestoista suunnitelmaa, joka takaisi turnaukselle pysyv\xc3\xa4n paikan kiekkokalenterissa.\n_START_SECTION_\nKanada vastaan Neuvostoliitto\n_START_PARAGRAPH_\nNeuvostoliiton ollessa yh\xc3\xa4 voimissaan Kanada-cupeihin sis\xc3\xa4ltyi aina my\xc3\xb6s poliittisia j\xc3\xa4nnitteit\xc3\xa4. Kyseess\xc3\xa4 oli my\xc3\xb6s kahden ideologian voimien mittel\xc3\xb6._NEWLINE_Vuoden 1981 cup oli tarkoitus j\xc3\xa4rjest\xc3\xa4\xc3\xa4 jo vuonna 1980, mutta Neuvostoliiton hy\xc3\xb6kk\xc3\xa4ys Afganistaniin sek\xc3\xa4 sit\xc3\xa4 seurannut kahnaus Yhdysvaltain kanssa (Yhdysvallat mm. p\xc3\xa4\xc3\xa4tti boikotoida Moskovan Olympialaisia) siirsi turnausta vuodella. Kanadan finaalissa k\xc3\xa4rsim\xc3\xa4 1\xe2\x80\x938-tappio Neuvostoliitolle (jota on my\xc3\xb6s kutsuttu Montr\xc3\xa9alin veril\xc3\xb6ylyksi) on edelleen suurin Kanadan maajoukkueen k\xc3\xa4rsim\xc3\xa4 tappio niiss\xc3\xa4 otteluissa, joissa se on pelannut parhaalla mahdollisella joukkueella._NEWLINE_Vuoden 1987 finaalit pelattiin paras kolmesta -systeemill\xc3\xa4; kaikki kolme finaalia p\xc3\xa4\xc3\xa4ttyiv\xc3\xa4t lukemiin 6-5 ja kaksi ensimm\xc3\xa4ist\xc3\xa4 vasta jatkoajalla. Kolmaskin finaali oli jo vahvasti menossa jatkoajalle; voittomaali syntyi reilu minuutti ennen loppua. Finaalit her\xc3\xa4tt\xc3\xa4v\xc3\xa4t edelleen suuria intohimoja keskustelupalstoilla ja eri yhteyksiss\xc3\xa4, etenkin niiden tuomaritoiminta._NEWLINE_.'